text: हैदराबाद। अभिनेता हर्षवर्धन राणे कम से कम चीजों का इस्तेमाल करना पसंद करते हैं। वह अपने साथ बेहद कम चीजें रखते हैं और प्रकृति के करीब रहकर जीवन का आनंद लेते हैं। युद्ध की पृष्ठभूमि पर आधारित हिन्दी फिल्म ‘पलटन’ में मेजर हरभजन सिंह की भूमिका निभाने वाले राणे कहते हैं कि उनकी जीप ही उनके लिए सबकुछ है। जेपी दत्ता निर्देशित यह फिल्म पिछले सप्ताह ही रिलीज हुई। जंगल की सैर के शौकीन राणे कहते हैं, ‘‘इस जीप में कोई स्टीरियो, रेडियो और म्यूजिक सिस्टम नहीं है। मैंने पिछली सीट भी हटा दी है ताकि खाना पका सकूं और जीप में ही सो सकूं। मैं अपनी जीप में ही सो जाता हूं।’’